گرجستان باش وزیری ماموکا بختادزه استعفا ایتدی.
بختادزه, اجتماعی ترماق آرقه لی بیرگن بیاناتیده, 2018- ییلدن بیری باش وزیر ایکن لیگی نی بیلدیررایکن, بوگون استعفا ایتگن لیگی نی معلوم قیلدی.
باش وزیرلیگی دوریده گرجستان نینگ ستراتیژیک رواجله نیش پلانی گه حصه قوشیب کیلگن لیگی نی بیلدیرگن بختادزه, "رواجله نیش نینگ ستراتیژیک چوکاتی تشکیل ایتیلیب تطبیق ایتیلدی.  شوباعث باش وزیرلیکدن استعفا ایتیش گه قرار قیلدیم.  زیرا وظیفه م  نی اجرا قیلگن لیگیم گه ایشانماقده من" دییه قید ایتدی.
بختادزه, 2018- ییل 20 جون دن بیری باش وزیر لوازمیده ایشلب کیلماقده ایدی.
گرجستان نینگ اساسی قانونی گه کوره, باش وزیر نینگ استعفا ایتیشی بیلن حکومت نینگ وظیفه سی هم اداققه ییتگن بوله دی.
اقتدارده گی گرجی خیالی حزبی نینگ 7 کون مابینیده ینگی باش وزیر کاندیدی و ینگی کابینه لستی نی تقدیم ایتیشی کیره ک.  پارلمان نینگ ایسه 2 هفته مابینیده ینگی حکومت بیلن باش وزیرنی تصدیق له شی ضروری.
بختادزه, 2012 – ییلدن بیری استعفا ایتگن تورتینچی باش وزیر دن عبارت بولدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
